作者：史浩
词牌/韵律：望海潮

paragraphs: 熊罴嘉梦，风云享会，磻溪应卜之年。
黄菊萃英，红萸酿馥，安排预赏芳筵。
环佩拥神仙。
向粉额两字，金缕红鲜。
最好花裀展处，双凤舞翩翩。
人人竞擘香笺。
璨珠玑溢目，祝颂无边。
彭祖一分，庄椿十倍，千秋未足多言。
日驭且停鞭。
把燕闲欢乐，分付壶天。
笑享亲朋岁岁，春酒庆团圆。